Official Journal L 142 , 16/06/2000 P. 0003 - 0004



KOMISIJAS REGULA (EK) Nr. 1249/2000 (2000. gada 15. jūnijs), ar ko groza Regulu (EK) Nr. 2848/98 tabakas nozarē attiecībā uz īpašā atbalsta izmantošanas termiņu, neizmantoto summu atmaksu un sīki izstrādātiem īpašā atbalsta avansa noteikumiem EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 30. jūnija Regulu (EEK) Nr. 2075/92 par jēltabakas tirgus kopīgo organizāciju 1, kurā jaunākie grozījumi izdarīti ar Regulu (EK) Nr. 660/1999 2, un jo īpaši tās 7. pantu, tā kā: (1) 40. panta 2. punktā Komisijas 1998. gada 22. decembra Regulā (EK) Nr. 2848/98, ar ko nosaka sīki izstrādātus noteikumus Regulas (EEK) Nr. 2075/92 piemērošanai attiecībā uz piemaksu sistēmu, ražošanas kvotām un īpašo atbalstu, kas piešķirams ražotāju grupām jēltabakas nozarē 3, kurā jaunākie grozījumi izdarīti ar Regulu (EK) Nr. 909/2000 4, noteikts, ka 30. jūnijs gadā pēc attiecīgā ražas gada ir termiņš, līdz kuram ražotāju grupām jāizlieto īpašais atbalsts. Īpašo atbalstu izmaksā, pamatojoties uz piegādēm, ko var veikt līdz 30. aprīlim nākamajā gadā pēc ražas gada, un tādēļ dažām ražotāju organizācijām rodas grūtības pilnībā izmantot īpašo atbalstu nākamo divu mēnešu laikā un ievērot 30. jūnija termiņu. Tādējādi īpašā atbalsta izlietošanai būtu jānosaka ilgāks laika posms. Turklāt, lai nodrošinātu, ka neizlietotās summas atmaksā minētajos termiņos, dalībvalstīm būtu jāatgūst no ražotāju organizācijām visas neizlietotās summas. (2) Regulas (EK) Nr. 2848/98 42. panta 1. punktā dalībvalstīm atļauts izmaksāt ražotāju organizācijām avansus no īpašā atbalsta, pamatojoties uz tabakas daudzumiem, kas piegādāti pārstrādātājam. Lai pieļautu, ka avansu piešķir faktiski, avansa pieteikumam jāpamatojas uz tabakas daudzumiem, uz ko attiecas audzēšanas līgumi, nevis uz produkta piegādes gaidīšanu, paturot prātā, ka avansu izmaksā ar nosacījumu, ka iesniegts nodrošinājums, kurš ir 115 % no minētā avansa. Tādēļ avanss būtu jāierobežo līdz 50 % no šiem daudzumiem. (3) Šajā regulā paredzētie pasākumi ir saskaņā ar Tabakas pārvaldības komitejas atzinumu, IR PIEŅĒMUSI ŠO REGULU. 1. pants Regulu (EK) Nr. 2848/98 ar šo groza šādi. 1. Regulas 40. panta 2. punktu aizstāj ar šādu tekstu: "2. Īpašo atbalstu ražotāju grupas var izlietot līdz 31. jūlijam nākamajā gadā pēc ražas gada, ja tā attiecas uz VI, VII un VIII šķirņu grupu, un līdz 15. jūlijam nākamajā gadā pēc minētā ražas gada, ja tā attiecas uz citām šķirņu grupām, un vienīgi šādiem mērķiem: - tehniskā personāla nodarbināšana nolūkā palīdzēt grupas biedriem uzlabot to produkcijas kvalitāti un saudzēt vidi, - sertificētu sēklu un stādu, un citu ražošanas līdzekļu piegāde grupas biedriem, lai uzlabotu produkta kvalitāti, - vides aizsardzības pasākumi, - infrastruktūras pasākumu īstenošana, lai palielinātu grupas biedru piegādāto produktu vērtību, jo īpaši attiecībā uz tabakas šķirošanas iekārtām, - administratīvā personāla nodarbināšana, lai pārvaldītu piemaksu un nodrošinātu, ka grupa ievēro Kopienas noteikumus, - to izmaksu atmaksa, kuras radušās, iesniedzot nodrošinājumu saskaņā ar 42. pantu." 2. Minētās regulas 40. pantam pievieno šādu punktu: "2.a Visas summas, kas pilnībā vai daļēji nav izlietotas saskaņā ar 2. punktu, jāatmaksā dalībvalstij un jāatrēķina no izdevumiem, ko finansējis Eiropas Lauksaimniecības virzības un garantiju fonds." 3. Regulas 42. panta 1. punktu aizstāj ar šādu tekstu: "1. Pēc iesnieguma saņemšanas no ražas gada 16. oktobra dalībvalsts izmaksā ražotāju grupai īpašā atbalsta avansu. Avansa apjomu nosaka, pamatojoties lielākais uz 50 % no tabakas daudzuma, uz ko attiecas audzēšanas līgumi, kurus grupa noslēgusi pieteikuma iesniegšanas laikā. Dalībvalstis nosaka papildu nosacījumus avansa izmaksai." 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2000. gada 15. jūnijā Komisijas vārdā Komisijas loceklis Franz Fischler 1 OV L 215, 30.7.1992., 70. lpp. 2 OV L 83, 27.3.1999., 10. lpp. 3 OV L 358, 31.12.1998., 17. lpp. 4 OV L 105, 3.5.2000., 18. lpp.